OzLabs/hebrew-wiki-articles huggingface dataset:
Great Escape Tour

Great Escape Tour היה אמור להיות סיבוב ההופעות השני של הראפרית איגי אזליה על מנת לקדם את אלבום הבכורה שלה וההוצאה המחודשת שלו אך לבסוף בוטל. סיבוב ההופעות היה אמור להתקיים ב-18 בספטמבר 2015 בקליפורניה ועד ה-27 באוקטובר בערים נוספות בצפון אמריקה כמו בוסטון, טורונטו, דנבר ועוד. ב-29 במאי נודע כי סיבוב ההופעות בוטל עקב מכירות כרטיסים נמוכות מדי. בנוסף גם תוכנן סיבוב ההופעות שהיה אמור לקדם את אלבומה השני ב-2016 אך גם הוא בוטל ובהמשך הראפרית ביטלה גם סיבוב הופעות ב-2018.

== הצלחה מסחרית ==
אחריי שהחלו מכירות הכרטיסים להופעות פרובס הכריזו כי הכרטיסים לשתי הופעות הראשונות נמכרות כהלכה. בתחילת 2015 נחשף כי הכרטיסים של סיבוב ההופעות ממוקמים במקום ה-14 ברשימת סיבובי ההופעות עם הכרטיסים היקרים ביותר לאותה שנה. אם כי בשוק המשני מחיר הממוצע לכרטיס היה 167 דולר ובכך סיבוב ההופעות היה לאחד מסיבוב ההופעות עם הכרטיסים היקרים ביותר בשוק המשני.

== תאריכי הופעות ==
{| class="wikitable plainrowheaders" style="text-align:center;"
|-
! scope="col" style="width:12em;"| תאריך
! scope="col" style="width:10em;"| עיר
! scope="col" style="width:10em;"| מדינה
! scope="col" style="width:16em;"| מיקום
|-
! colspan="6"| אמריקה הצפונית<ref name="bb2015"></ref>
|-
| 18 בספטמבר 2015
| סן דייגו
| rowspan="10"| ארצות הברית
| Valley View Casino Center
|-
| 20 בספטמבר 2015
| פרזנו
| Save Mart Center
|-
| 24 בספטמבר 2015
| אוקלנד
| אורקל ארנה
|-
| 25 בספטמבר 2015
| לוס אנג'לס
| סטייפלס סנטר
|-
| 29 בספטמבר 2015
| דנוור
| פפסי סנטר
|-
| 1 באוקטובר 2015
| מיניאפוליס
| טארגט סנטר
|-
| 2 באוקטובר 2015
| רוזמונט
| אולסטייט ארנה
|-
| 3 באוקטובר 2015
| אובורן הילס
| הפאלאס של אובורן הילס
|-
| 5 באוקטובר 2015
| וושינגטון די. סי.
| קפיטל ואן ארנה
|-
| 6 באוקטובר 2015
| בוסטון
| TD גארדן
|-
| 8 באוקטובר 2015
| טורונטו
| קנדה
| סקוטיה-בנק ארנה
|-
| 10 באוקטובר 2015
| פילדלפיה
| rowspan="10"| ארצות הברית
| ולס פארגו סנטר
|-
| 11 באוקטובר 2015
| ברוקלין
| ברקליס סנטר
|-
| 12 באוקטובר 2015
| ניוארק
| Prudential Center
|-
| 15 באוקטובר 2015
| אטלנטה
| סטייט פארם ארנה
|-
| 17 באוקטובר 2015
| מיאמי
| אמריקן איירליינס ארנה
|-
| 18 באוקטובר 2015
| אורלנדו
| אמוויי סנטר
|-
| 22 באוקטובר 2015
| יוסטון
| טויוטה סנטר
|-
| 23 באוקטובר 2015
| אוסטין
| Frank Erwin Center
|-
| 25 באוקטובר 2015
| דאלאס
| אמריקן איירליינס סנטר
|-
| 27 באוקטובר 2015
| גלנדייל
| Gila River Arena
|}

== הערות שוליים ==

קטגוריה:סיבובי הופעות מ-2015
קטגוריה:סיבובי הופעות של איגי אזליה
קטגוריה:סיבובי הופעות מבוטלים
On a Clear Day You Can See Forever

On a Clear Day You Can See Forever (בעברית: ביום בהיר אפשר לראות לנצח) הוא פסקול של סרט בעל אותו השם, בכיכובם של ברברה סטרייסנד ואיב מונטאן. הפסקול הופץ ב-1 ביולי 1970 על ידי חברת התקליטים האמריקאית קולומביה רקורדס.

== סוגה ==
מבחינה מוזיקלית האלבום כולל מוזיקת מקהלה ותזמורת חיה. מתוך האלבום לא יצאו סינגלים רשמיים מלבד שיר הנושא אשר יצא כסינגל שיווקי. המפיק והמפיק בפועל של האלבום היה וואלי גולד אשר לימים עבד עם סטרייסנד גם על אלבומים שלה. המחזמר
נכתב על ידי אלן ג'יי לרנר והולחן על ידי בורטון ליין. בשנת 2008 האלבום יצא מחדש על גבי תקליטור.

== ביקורת והצלחה ==
המבקרים שיבחו את האלבום ואת היכולות הווקאליות של סטרייסנד. אם כי מבחינה מסחרית זהו אחד האלבומים שפחות הצליחו בארצות הברית באותה תקופה כאשר הגיע למקום ה-108 בלבד במדינה. אם כי עבור מונטאן זהו היה אחד האלבומים המצליחים שלו במדינה.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:פסקולים באנגלית
קטגוריה:אלבומי חברת קולומביה רקורדס
Barbra Streisand's Greatest Hits

Barbra Streisand's Greatest Hits (בעברית: אוסף הלהיטים של ברברה סטרייסנד) הוא אלבום להיטים של הזמרת ברברה סטרייסנד, אשר יצא ב-1 בינואר 1970 על ידי קולומביה רקורדס. האלבום מכיל אוסף של שירים בולטים שהוציאה הזמרת עד לאותה עת כמו השיר "People" שהיה לשיר הראשון שלה להיכנס לעשירייה הפותחת בארצות הברית, ו-"Second Hand Rose" שנכנס ל-40 Top בארצות הברית.

בשנת 1986, האלבום הופץ מחדש על גביי דיסק וב-2006 הופץ בפעם השלישית בשם The Hits.

== ביקורת והצלחה ==
הביקורות לאלבום היו חיוביות. מגזין רולינג סטון נתן לאלבום ציון של 5 כוכבים מתוך 5. גם "AllMusic" נתנו ביקורת חיובית לאלבום כאשר כינו אותו כ"אלבום אשר היה חיוני להמצאת הקריירה מחדש של סטרייסנד". האלבום זכה להצלחה רבה בארצות הברית כאשר הגיע מדינה למעמד פלטינה כפולה.

גם באוסטרליה ובריטניה זכה להצלחה בולטת כאשר הגיע בשתי המדינות למעמד אלבום זהב.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהופקו על ידי מייק ברניקר
קטגוריה:אלבומי חברת קולומביה רקורדס
Hello, Dolly!

(בעברית: הלו, דולי!) הוא פסקול המבוסס על מחזמר באותו השם, אשר יצא באוקטובר 1969 ובוצע במקור על ידי ברברה סטרייסנד, וולטר מתאו ומיכאל קרופורד. הפסקול יצא במקור על גביי תקליט על ידי פוקס המאה ה-20 רקורדס אך בשנת 1994, הוא יצא מחדש על גבי תקליטור על ידי פיליפס רקורדס.

זהו האלבום השני של סטרייסנד שלא יצא דרך חברת התקליטים קולומביה רקורדס (הראשון - גרסת המחזמר של "מצחיקונת" (1964)).

== עטיפה ==
העטיפה של האלבום עוצבה על ידי סטודנט אנונימי בשם ריצ'רד אמסל אשר זכה בתחרות ארצית שהייה לעיצוב העטיפה.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:פסקולים באנגלית
אלן נג'ייה

אלן נג'ייה (באנגלית: Allen Njie; נולד ב-26 ביולי 1999) הוא כדורגלן ליברי, המשחק בעמדת הקשר בוואדוץ.

==קריירה==
נג'ייה התחיל את הקריירה שלו בקבוצת הנוער "פפר", ממנה עבר לקבוצת LISCR.

בקיץ , נג'ייה חתם בגראסהופרס ציריך מהליגה השווייצרית השנייה. ב-20 ביולי 2019, נג'ייה ערך את הופעת הבכורה שלו בקבוצה בהפסד 1–2 לסטאד לוזאן אושי. ב-20 בספטמבר, כבש את שער הבכורה שלו בקבוצה בניצחון 1–2 נגד קריאנס.

ב-6 באוקטובר 2020, נג'ייה סיכם בבני סכנין מליגת העל, אך העסקה לא יצאה לפועל.

ב-19 בפברואר 2021, נג'ייה הושאל לסלאבן בלופו מליגת העל הצ'כית.

ב-22 ביולי 2018, נג'ייה ערך את הופעת הבכורה שלו בנבחרת ליבריה בתיקו 0-0 נגד .

ב-20 בדצמבר 2023 חתם בוואדוץ מליגת האתגר השווייצרית.

==תארים==
; LISCR
*ליגת העל הליברית: 

==קישורים חיצוניים==

==הערות שוליים==

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני LISCR
קטגוריה:כדורגלני גראסהופרס ציריך
קטגוריה:כדורגלני סלאבן בלופו
קטגוריה:כדורגלני אראו
קטגוריה:כדורגלני פ.צ. ואדוץ
קטגוריה:כדורגלני נבחרת ליבריה
קטגוריה:ספורטאים זרים בשווייץ
קטגוריה:ספורטאים זרים בקרואטיה
קטגוריה:ליברים שנולדו ב-1999
ספאסקאיה (סדרת טלוויזיה)

ספאסקאיה (ברוסית: Спасская) היא סדרת דרמה רוסית בהפקת VGTRK עבור רשת רוסיה-1. הסדרה עוסקת בשוטרי מחלקת המבצעים של משטרת סוצ'י שבדרום רוסיה, לחופי הים השחור.

==תקציר עלילת הסדרה==
כל צמד פרקים עוסק במקרה פשע נפרד. הדמות הראשית היא קצינת משטרת הפדרציה הרוסית אנה ספאסקאיה, העומדת בראש המחלקה המבצעית בסוצ'י. ספאסקאיה היא חוקרת פלילים עם מוח חד ואופי חזק. ספאסקאיה ירשה את תכונותיה מסבתה אינסה ארקדייבנה: היא עקרונית, לא מפחדת להיראות משעממת, לא ביישנית מול הממונים עליה, יודעת לטפל בעבריינים ולרסן את הכפופים לה. העיקר הוא שבכל מקרה מבלבל ככל שיהיה היא מוצאת גרסאות לא ברורות ומבחינה בפרטים נסתרים.

== דמויות ==
* קרינה אנדולנקו - אנה, שוטרת במחלק הפלילים של משטרת סוצ'י
* איליה נוסיק - שוטר, שותפה של אנה
* לריסה אודוביצ'נקו - אינסה ארקדייבנה, סבתא של אנה

== קישורים חיצוניים ==
* 

* [https://www.youtube.com/watch?v=1v4lRLwewXk&list=PLHI1ZlIXQzpHyelEuRQsHMk3dRu-VWxrv&index=1&ab_channel=Россия1 פרקי הסדרה], בערוץ היוטיוב של רוסיה-1 
* [https://www.kinopoisk.ru/series/1328238/ "ספאסקאיה"], באתר Kinopoisk.ru

==הערות שוליים==

קטגוריה:תוכניות טלוויזיה סאטיריות
קטגוריה:משטרת רוסיה בתרבות ובאמנות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:תוכניות טלוויזיה שמתרחשות בסוצ'י
יהודה כהן (רב)

הרב יהודה כהן הוא ראש ישיבת יקירי ירושלים ובאר התלמוד וחבר מועצת חכמי התורה של מפלגת ש"ס. מוסדותיו ברחבי הארץ כוללים: תלמודי תורה, ישיבות, כוללים. משתייך למגזר החרדי-ספרדי.

== ביוגרפיה ==
נולד באיראן ב-1940, כ"ט חשוון ה'תש"א בעיר משהד לחכם חנוכה הכהן פראגולה וליוכבד. עלה לישראל בג' בתשרי ה'תש"ך (5 באוקטובר 1959) בגיל 18 ובעידודו של הרב עובדיה יוסף הלך ללמוד בישיבת פורת יוסף בירושלים, בה למד אצל הרב יהודה צדקה והרב בן ציון אבא שאול.

==פעילות ציבורית==
לאחר נישואיו, בתחילת שנות ה-70, הקים את ישיבת אוהל מועד עם אחיו הרב שלמה כהנים (נפטר בה' אדר תשע"א) ששימש כמנהל הישיבה, בעוד הרב כהן שימש כראש הישיבה. בשנת 1980 פרש מהישיבה, והקים את ישיבת יקירי ירושלים שבראשה הוא עומד, כמו כן הקים את תלמוד תורה יקירי ירושלים לתשב"ר. כיום כוללים מוסדותיו שני תלמודי תורה, ארבע ישיבות ושני כוללים. מכהן גם כחבר הנהלת רשת בני יוסף. בכ"ג בתמוז ה'תשפ"ג, 13 ביולי 2023, הוכרז על מינויו לחבר מועצת חכמי התורה.<ref></ref>

==חיים אישיים==
מתגורר בירושלים בשכונת מקור ברוך ונשוי לרחל.
הרב כהן הוא אב וסב לנכדים ונינים, בניו ובנותיו;
* לאה כהן – נשואה לרב יעקב כהן ראש ישיבת "נזר התלמוד" ובנו של הרב שלום כהן ראש ישיבת פורת יוסף העתיקה.
* הרב חנוך כהן – ראש ישיבת באר התלמוד. נשוי ליפה, בתו של הרב שלמה בן שמעון גאב"ד "נווה ציון".
* הרב רפאל כהן נפטר בשנת תשע"ו בגיל 46.
* הרב יוסף כהן – ר"מ בישיבת יקירי ירושלים.
*הרב מאיר הכהן – אב בית ומנכ"ל סעד ומרפא.

== קישורים חיצוניים ==
* 
* [https://www.kikar.co.il/tag.php?t=הרב+יהודה+כהן כתבות] על הרב יהודה כהן באתר כיכר השבת

==הערות שוליים==

קטגוריה:ירושלים: אישים
קטגוריה:ראשי ישיבה ישראלים
קטגוריה:ישראלים ילידי איראן
קטגוריה:עולים בשנות ה-1950
קטגוריה:ראשי ישיבה ספרדיים
קטגוריה:מקור ברוך
קטגוריה:ישראלים שנולדו ב-1941
אוגוסט איימס

מרסדס גרבווסקי (באנגלית: Mercedes Grabowski; 23 באוגוסט 1994 – 5 בדצמבר 2017), המוכרת בשם הבמה "אוגוסט איימס" ("August Ames"), הייתה שחקנית פורנוגרפיה ודוגמנית קנדית.

עד התאבדותה, איימס הספיקה להופיע ב-406 סרטונים במהלך הקריירה שלה כשחקנית פורנוגרפיה.

== ביוגרפיה ==
אוגוסט איימס באירוע "AVN", ינואר [[2015.]]
מרסדס גרבווסקי נולדה ב-23 באוגוסט 1994 בעיר אנטיגוניש שבפרובינציית נובה סקוטיה. מוצאה פולני בעיקרו, אך היו לה גם שורשים אפרו-אמריקאים. שני הוריה עבדו בצבא, והיא העבירה את רוב ילדותה בבסיסים ולצד חיילים.

אימה סבלה מהפרעה דו-קוטבית שהשליכה על הטיפול בבתה, וסבה מצד אביה התעלל בה מינית. היא התלוננה על התעללות זו להוריה, אך הם סירבו להאמין לה ושלחו אותה למגורים סגורים תחת השגחה רפואית. בהתבגרותה, היא עבדה כאומנת ומאמנת רכיבה על סוסים. כתוצאה מהטראומה הנפשית מילדותה הקשה סבלה בבגרותה מהפרעה דו-קוטבית, הפרעת זהות דיסוציאטיבית, דיכאון קליני וחרדות.

בשלהי 2013, כשהייתה בת 19, גרבווסקי עברה אל לוס אנג'לס על מנת לפצוח בקריירה כשחקנית פורנוגרפיה. היא נטלה את שם הבמה "אוגוסט איימס", וזכתה לפופולריות רבה במהרה. היא הופיעה, בין היתר, בסרטונים של חברות ההפקה "Brazzers" ו-"Evil Angel", ובמהלך חייה הספיקה להשתתף ב-406 סרטונים בסך הכל. כמו כן, היא הועמדה לשלל פרסים. במהלך עבודתה הכירה את המפיק קווין מור, לו נישאה ב-2016.
=== מוות ===
ב-3 בדצמבר 2017, איימס פרסמה ברשת החברתית "Twitter" כי היא סירבה להשתתף בסרטון עם גבר המשתתף גם בפורנוגרפייה הומוסקסואלית, מכיוון שהוא לא ביצע בדיקות הנוגעות להעברה של מחלות מין. פרסום זה גרר ביקורת קשה נגד איימס, והיא סבלה מבריונות רשת נרחבת. אחד מעמיתיה לתחום, השחקן הפאנסקסואל ג'קסטון וילר, אף קרא לה ליטול גלולות ציאניד. מצידה, איימס ציינה כי היא ביסקסואלית ותומכת נלהבת של הקהילה הגאה, אם כי יש לה זכות לממש את האוטונומיה המינית שלה.

ב-5 בדצמבר, יומיים לאחר פרוץ הסערה התקשורתית, איימס התאבדה, והיא נמצאה בלילה תלויה בחבל על עץ בפארק ציבורי הסמוך לביתה. ברכבה נמצא מכתב התאבדות. בנתיחה שלאחר המוות, נמצאו בגופה סמי קוקאין וקנאביס ותרופות נוגדות דיכאון וחרדה מסוג סרטרלין ואלפראזולאם.

התאבדותה יצרה אפקט ורתר, ואחריה התאבדו כמה שחקניות נוספות.

קרוביה של איימס הצהירו כי בריונות הרשת ממנה היא סבלה בימיה האחרונים היא זו שהובילו אותה לשים קץ לחייה. ב-2018, התפרסם תחקיר של העיתונאי ג'ון רונסון על מכלול הנסיבות הטרגיות שהובילו להתאבדות. נחשף כי מפיקים בתעשיית הפורנוגרפיה ניצלו את מעמדה כמהגרת מקנדה לרעה, זאת כשעיכבו בכוונה את התשלום בגין עבודתה ומנעו ממנה את זכויותיה. משפחתה וחבריה הואשמו בכך שלא סייעו לה להתמודד עם בעיותיה הנפשיות כראוי, ונקבע כי בעלה מור לא העניק לה יחס ראוי ו"התיר" לה ליפול לאלכוהוליזם ושימוש בסמים. רונסון ציין כי במצב נתון זה של חייה, היו שני טריגרים להתאבדות של איימס – הראשון הוא בריונות הרשת, והשני הוא סרט פורנוגרפי בו השתתפה לצד השחקן מרקוס דופרי. לדבריו של רונסון, במהלך שלב הצילומים דופרי הכה אותה והתעלל בה בצורה קשה. צוות ההפקה לא התערב במקרה והמשיך לצלם "כרגיל", ואיימס שראתה באירוע אונס שוכנעה שלא להתלונן מתוך איום כי התשלום על הסצנה יתבטל אם תעשה כך. אותו סרט, שהיה האחרון בו איימס השתתפה, נגנז ונמחק לחלוטין מרשת האינטרנט.

== קישורים חיצוניים ==

* 

== הערות שוליים ==

קטגוריה:שחקניות פורנוגרפיה
קטגוריה:ביסקסואליות קנדיות
קטגוריה:מתאבדות
קטגוריה:שחקנים להט"בים קנדים
קטגוריה:קנדיות שנולדו ב-1994
קטגוריה:קנדים שנפטרו ב-2017
לאונטיוס השני, קיסר האימפריה הביזנטית

לאונטיוס (ביוונית: Λεόντιος; נולד ככל הנראה 660 מת באוגוסט 705 או פברואר 706) היה קיסר האימפריה הביזנטית משנת 695 עד 698.

==ביוגרפיה==
===עד לעלייתו לשלטון===
מעט מאוד ידוע על ילדותו או בחרותו, הוא נולד באסיה הקטנה התקדם בסולם הדרגות של הממשל הביזנטי ו הוא היה סטרטגוס כלומר מושל צבאי של הפרובינציה אנטוליה ובשנת 682 הגיע לדרגה הגבוהה של "פטריקוס" (Patricus) מידי קונסטנטינוס הרביעי שמשמעותו קרבה מיוחדת לקיסר.

החל משנת 680 הדרדרה הח'ליפות של בית אומיה למלחמת אזרחים קשה שהפכה למלחמת כל בכל. לאחר קרבות מרים הצליח עבד אל-מלכ להשליט את מרותו על האימפריה המוסלמית אך רק באוקטובר 692 חיסל כוח אומיי את שארית המרד במכה והרג את עבדאללה אבן אל זובייר בכך השלים עבד אל-מלכ את איחוד ממלכתו. יוסטיניאנוס השני, קיסר האימפריה הביזנטית החליט לנצל את חולשת האומיים ותחת פיקודו של לאונטיוס ערכו החל משנת 686 סדרה של מהלכים צבאיים בארמניה וכפו על עבד אל-מלכ להיכנס למשא ומתן וחתימה על הסכם שלום שעיקרו התחייבות של האומיים לשלם לביזנטים מס שנתי.

בשנת 692 ניסה יוסטיניאנוס שוב להכות באומיים, צבא ביזנטי שגודלו לא ידוע, שכלל על פי המקורות הביזנטיים 30,000 שכירי חרב סלאבים ובפיקודו של לאונטיוס נכנס לשטח בשלטון בית אומייה דרך קיליקיה - חבל ארץ בקצה הדרומי של אסיה הקטנה, הגובלת עם קפדוקיה מצפון. בקרב שנערך ככל הנראה ליד העיר אלאיוסה סבסטה נטה הקרב תחילה לצד הביזנטים אך משערקו השכירים הסלבים לצד המוסלמי הובס הצבא הביזנטי ושרידיו נסוגו בבושת פנים לאונטיוס שילם על הכישלון באופן אישי ונשלח לכלא על ידי הקיסר. הוא שוחרר בשנת 695 וקיבל את התואר סטרטגוס של הפרובינציה של דרום יוון. לאונטיוס ניצל את שחרורו מהכלא ואת עמדת הכוח שבה היה על מנת למרוד כנגד יוסטיניאנוס ולתפוס את השלטון ולאחר שכרת את אפו של יוסטיניאנוס הוא הוגלה לחרסון שבקרים.

===תקופת שלטונו===
תקופת שלטונו של לאונטיוס הייתה קצרה ולא מספקת, הוא עסק בעיקר ביוזמה של פשיטות מהירות אל מעבר לקווי הגבול ונסיגות מהירות באותה מידה על מנת להימנע מעימותים וקרבות. צבאות בית אומיה לא התרשמו מהפעילות הצבאית הביזנטית והקישו כי למעשה שלטונו של לאונטיוס סובל מחולשה ופלשו לאפריקה בשנת 696 וכבשו את העיר המרכזית של הפרובינציה - קרתגו בשנת 697, כוח תגבורת ביזנטי נלחם עם הפולשים אך נסוג בבושת פנים לאי כרתים, שם החליטו הקצינים להפנות את מרצם לכוון מבטיח יותר. הם הכריזו על אחד הקצינים, אדם בשם אפסימר (Apsimar) לקיסר והוא הכריז על עצמו כטיבריוס השלישי. המורדים אספו את כוחות הצבא שעמדו תחת פיקודם והפליגו לקונסטנטינופול ושמו את העיר תחת מצור. לאחר מספר חודשים, במהלכם השתוללה בעיר מגפת דבר, נכנס טיבריוס לעיר כמנצח תפס את לאונטיוס כרת את אפו והיגלה אותו למאסר במנזר.

===מותו של לאונטיוס===
בשנת 705 חזר יוסטיניאנוס השני לזירה הפוליטית, הוא הצליח לכבוש את קונסטנטינופול בעזרת בני בריתו הבולגרים וחגג את ניצחונו בכך שהביא את יריביו לאונטיוס וטיבריוס להיפודרום המפורסם של העיר שם הוא שם אותם ללעג בפני תושבי העיר ולאחר מכן, הוציא אותם להורג. על פי כרוניקון אלטינטה , גופותיהם של לאונטיוס וטיבריוס נזרקו ביחד לים אך נמצאו מאוחר יותר מחדש ונקברו באי קינליאדה.

==קישורים חיצוניים==

* 

קטגוריה:קיסרי האימפריה הביזנטית
קטגוריה:אישים שהוצאו להורג
יום שישי!

יום שִׁישִׁי! () הוא ערוץ טלוויזיה בידורי פדרלי רוסי<ref>[https://lenta.ru/news/2016/04/05/5nizza_bat/ Мужчина с бейсбольной битой разгромил офис телеканала «Пятница»] // Лента.ру, 05.04.2015</ref>. רשת השידורים של ערוץ הטלוויזיה מבוססת על תוכניות הבידור המקוריות בהפקה עצמאית, כמו גם על הפקות של ערוצי טלוויזיה אוקראינים. ערוץ הטלוויזיה החל לשדר ב-31 במאי 2013 בתדר הארצי של ערוץ הטלוויזיה MTV רוסיה<ref></ref>.

== היסטוריה ==
בתחילת דצמבר 2012 הופיע בעיתונות מידע על סגירתו האפשרית של ערוץ MTV רוסיה<ref></ref>. לאחר זמן מה, המנכ"ל של ערוץ הטלוויזיה ניקולאי קרטוזיה אישר כי ב-1 ביוני 2013, ערוץ טלוויזיה בידור בשם "יום שישי!" יחליף את תדר השידור של MTV. מ-24 בדצמבר 2012 עד 14 באפריל 2013 שידרה MTV רוסיה שומרי מסך עם ספירה לאחור של השבועות והימים שלפני השקת הערוץ החדש. בסוף מסך הפתיחה הייתה הסיסמה "היכנסו לאווירה לקראת הקיץ!" ב-11 בפברואר 2013, "MTV רוסיה" (שהייתה בבעלות חברת Energiya-TV) רכשה את שם הערוץ. מ-15 באפריל עד 30 במאי 2013, MTV רוסיה הציגה הודעות על הקרנת בכורה. הסיסמה שונתה ל"כנסו לאווירה לקראת יום שישי!". ב-31 במאי 2013 בשעה 0:00, הערוץ החדש החל בשידורי מבחן. בפינה השמאלית של המסך הופיע שעון. ב-1 ביוני 2013 בשעה 0:00, ערוץ "יום שישי!" החל בשידורים סדירים. בתחילת השידור ערוץ הטלוויזיה מיצב את עצמו כערוץ טלוויזיה כללי לבידור. בשידור, לרוב, היו תוכניות הומוריסטיות<ref></ref> וחלק קטן מהתוכניות באוויר היו מהפקות של "MTV רוסיה"<ref></ref>, אך בהמשך כמעט כולן נסגרו<ref></ref>. הערוץ עבר להתמקד בהצגת תוכניות נסיעות, על פעילויות בחיק הטבע וקניות.

בפברואר 2014 עבר ערוץ הטלוויזיה לבעלות חברת גזפרום-מדיה לאחר שהחברה רכשה 100% ממניות ProfMedia, לצד ערוצי הטלוויזיה NTV, TNT, 2x2 ו-TV-3<ref>Павел Белавин, Сергей Соболев. [http://www.kommersant.ru/doc/2421704 «Европа плюс» присядет на «Дорожку»] // Коммерсантъ, № 35/П (5308), 03 марта 2014</ref>. במרץ 2015 הפך ערוץ הטלוויזיה לחלק מחטיבת שידורי הטלוויזיה של גזפרום-מדיה ומשרדו ממוקם במרכז העסקים Diamond Hall (בשדרות אולימפיסקי 14 במוסקבה), במרכז המשלב את משרדי ערוצי הטלוויזיה TNT, "2x2" ו-"TV-3"<ref></ref>.

ב-30 בספטמבר 2015 נכנס הערוץ לחבילה השנייה של ערוצי הטלוויזיה הדיגיטלית ברוסיה <small>(DVB-T2)</small><ref name="vedomosti"></ref>. ב-1 באוקטובר 2015 הערוץ החליף את ערוץ הטלוויזיה "ספורט פלוס" בחבילה השנייה<ref></ref>.

ב-1 באוגוסט 2017, ערוץ הטלוויזיה החל לשדר שידורי מבחן של הגרסה הבינלאומית של ערוץ הטלוויזיה<ref></ref>. באוקטובר 2017, "שישי! הבינלאומי" החל בשידורים סדירים<ref></ref>. באפריל 2018 השיק ערוץ הטלוויזיה את שידור האינטרנט שלו בפורמט High Definition באתר הרשמי של הערוץ<ref></ref> וכן בפלטפורמת Yandex<ref></ref>. בסוף יולי 2018, בשל סכסוך בין יאנדקס וגזפרום-מדיה, יום שישי! יחד עם ערוצי טלוויזיה אחרים של אחזקת המדיה לא נכללו בשידורי Yandex<ref></ref>.

ב-17 באוקטובר 2018 עבר ערוץ הטלוויזיה לפורמט השידור 16:9<ref></ref>.

== הפקות מקור בולטות ==
* אוריול ורשקה, תוכנית בידור
* משטרת התיירות, סדרה קומית
* מילודרמה, סדרה דרמטית

== קישורים חיצוניים ==

* 

== הערות שוליים ==

קטגוריה:ערוצי טלוויזיה רוסיים
קטגוריה:2013 ברוסיה
קטגוריה:גזפרום מדיה
מדריך הבייביסיטר לציד מפלצות (סרט)

מדריך הבייביסיטר לציד מפלצות (באנגלית: A Babysitter's Guide to Monster Hunting) הוא סרט קומדיית-אימה אמריקאי, שבוים על ידי הבמאית רייצ'ל טלליי. הסרט מבוסס על טרילוגיית הספרים באותו השם מאת הסופר ג'ו בלריני, שגם כתב את התסריט לסרט. בסרט מככבים תמרה סמארט, טום פלטון, אינדיה מור ואונה לורנס.

==תקציר העלילה==
עלילת הסרט עוקבת אחר שמרטפית בשם קלי פרגוסון, שנאלצת לצאת למשימה למצוא את הילד עליו היא משמרטפת, לאחר שהוא נחטף על ידי הבוגימן. במהלך משימה זו, קלי מגלה כי קיימת חברה סודית של שמרטפיות ושמרטפים המגנים על הילדים עליהם הם משמרטפים, במקביל לעולם שלם של מפלצות, בהם היא נאלצת להילחם.

==צוות השחקנים והדמויות==
* תמרה סמארט – קלי פרגוסון
* טום פלטון – הבוגימן
* אונה לורנס – ליז לרו
* אינדיה מור – פגי דרוד
* אלסיו סאלזוטו
* איאן הו – ג'ייקוב זלמן
* מומונה טמאדה – שמרטפית מיפן
* קמרון בנקרופט – פיט פרגוסון

==הפצה==
הסרט עלה לשידור בכל הפלטפורמות של שירות הזרמת המדיה של נטפליקס ב-15 באוקטובר 2020, עם תרגום לשפת המקור ודיבוב לשפות שונות.

==קישורים חיצוניים==

* 

==הערות שוליים==

קטגוריה:סרטי אימה אמריקאיים
קטגוריה:סרטי אימה מ-2020
קטגוריה:סרטי קומדיה אמריקאיים
קטגוריה:סרטי פנטזיה אמריקאיים
קטגוריה:סרטים לכל המשפחה
קטגוריה:נטפליקס: סרטים
קטגוריה:סרטים אמריקאיים משנת 2020
קטגוריה:סרטי 2020
סרגיי מליקוב

סרגיי אלימוביץ' מליקוב (ברוסית: Серге́й Али́мович Ме́ликов; נולד ב-12 בספטמבר 1965, אורחובו-זויבו, מחוז מוסקבה, רוסיה הסובייטית, ברית המועצות) הוא פוליטיקאי רוסי. משמש כממלא מקום ראש הרפובליקה של דאגסטן החל מ-5 באוקטובר 2020.<ref></ref>

לאחר סיום בית הספר וסיום האקדמיה הצבאית החל בקריירה צבאית.

כיהן כסנטור של האספה הפדרלית של הפדרציה הרוסית מטעם חבל סטברופול בתאריכים 27 בספטמבר 2019 – 5 באוקטובר 2020.<ref></ref> קודם לכן שימש כסגן המנהל הראשון של השירות הפדרלי של המשמר הלאומי של הפדרציה הרוסית, מ-28 ביולי 2016 – 27 בספטמבר 2019. היה נציגו של נשיא הפדרציה הרוסית במחוז הפדרלי של צפון הקווקז (12 במאי 2014 – 28 ביולי 2016).

==קישורים חיצוניים==

== הערות שוליים ==

קטגוריה:מקבלי עיטור אלכסנדר נבסקי (הפדרציה הרוסית)
קטגוריה:ראשי סובייקטים פדרליים של רוסיה
קטגוריה:דגסטן
קטגוריה:המשמר הלאומי של רוסיה
קטגוריה:חברי מועצת הפדרציה של רוסיה
קטגוריה:גנרלים בכוחות המזוינים של הפדרציה הרוסית
קטגוריה:אנשי צבא סובייטים
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1965
אלדד שביט

אלדד שביט (נולד ב-9 ביולי 1982 בחיפה) הוא מאמן כדורגל וכיום עוזר מאמן מכבי בני ריינה, ומבעלי השליטה בחברת טופ פלייר בע"מ, המפעילה את מתחם הכדורגל "פאבלה" בחיפה.

==ביוגרפיה==
שביט גדל ככדורגלן במחלקת הנוער של הפועל חיפה. לקח חלק בסגל הנבחרות הצעירות של ישראל וצבר הופעות בינלאומיות. בגיל 19 נאלץ לפרוש בעקבות בעיה בריאותית שקטעה את קריירת המשחק שלו.

את קריירת האימון החל שביט במחלקת הנוער של הפועל נצרת עילית. בגיל 24 מונה שביט לעוזר מאמן בקבוצה הבוגרת ובאותה עונה ניהל את משחקיו הראשונים כמאמן ראשי זמני בליגה הלאומית. בעונת 2009/2010 פוטר המאמן דני גולן מהפועל נצרת עילית ולתפקיד מונה שביט. הקבוצה סיימה במקום השביעי והגיעה לראשונה בתולדות המועדון לשלב רבע גמר גביע המדינה בו נוצחה על ידי מ.ס אשדוד.

בעונת 2010 במהלך משחק גביע המדינה בין הפועל עפולה אותה אימן, לבין הפועל באר שבע, התראיין בסיום ההתמודדות כשהוא עונד עגיל באזנו. הפרשן שלמה שרף ביקר את שביט כשלטענתו והשקפתו לא ראוי שמאמן יענוד עגיל. שביט אמנם זכה לתמיכה תקשורתית, אך איגוד המאמנים הוציא חוק, הנקרא "חוק שביט", האוסר על מאמנים לענוד עגיל במהלך משחקי קבוצתם. במהלך העונה התפטר מתפקידו כשהקבוצה הייתה במקום השני. לאחר מכן עבר לאמן את עירוני טבריה מליגה א' צפון למשך שתי עונות.

בעונת 2011/12 מונה למאמנה של עירוני טבריה מליגה א' צפון, שם העביר שנתיים מוצלחות כשהקבוצה מסיימת בצמרת הטבלה עם שיא כיבושי שערים.

בעונת 2013/14 אימן שביט את הפועל נצרת עילית קדנציה נוספת בליגה הלאומית. הקבוצה סיימה בפליאוף העליון.

את עונת 2014/15 החל שביט כעוזרו של חיים סילבס בהפועל רעננה. לאחר ארבעה חודשים חזר שביט לאמן את עירוני טבריה בליגה הלאומית, והוא פוטר מתפקידו לאחר עשרה מחזורים.

בעונת 2015/16 מונה שביט למאמנה של עירוני נשר בליגה א' צפון. הקבוצה סיימה במקום הראשון והעפילה לראשונה בתולדותיה לליגה הלאומית. בעונת 2016/17 הוביל את הקבוצה בליגה הלאומית, ולמרות שנקלעה למאבקי תחתית, הצליח לשרוד עם הקבוצה בליגה.

בעונת 2017/2018 התחיל שביט את העונה בתור עוזר מאמן בבני סכנין והחל מחודש נובמבר עד חודש ינואר תיפקד שביט כמאמן הראשי של הפועל עכו שהייתה אז בליגת העל. בעונת 2018/2019 שביט אימן את הפועל מרמורק איתה הגיע לגמר גביע הטוטו של הליגה הלאומית, אך פוטר לאחר המחזור ה-11. שביט חתם בבני סכנין בחודש אפריל וירד עמה לליגה הלאומית.

בעונת 2019/2020 חזר לתפקיד עוזר המאמן בבני סכנין ובינואר מונה למאמן הראשי של הקבוצה, ובסיום העונה הקבוצה העפילה לליגת העל. בעונת 2020/2021 הגיע עם הקבוצה לגמר גביע הטוטו.

בעונת 2021/2022 שביט מונה למאמן הראשי של הפועל עפולה עד לסיום העונה עם אופציה לעונה נוספת. אך ב-11 בינואר פוטר מתפקידו. ב-26 בפברואר מונה למאמן מכבי אחי נצרת עד לסיום העונה. ב-18 במאי מונה למאמנה של הפועל אום אל פאחם. ב-10 באוגוסט התפטר מתפקידו, שמונה ימים בלבד לפני תחילת עונת 2022/2023. בחודש אוקטובר מונה מחדש למאמנה של אחי נצרת מהליגה הלאומית. בסיום העונה ירדה הקבוצה לליגה א'.

ב-26 בדצמבר 2023 מונה למאמנה של הפועל ראשון לציון. ב-24 בפברואר 2024 התפטר מתפקידו.ביוני 2024 מונה לעוזר מאמן מכבי בני ריינה.

== חיים אישיים ==
נשוי ואב לשניים. לומד לתואר ראשון בחינוך וחברה עם התמקדות בהכשרות בספורט ב.

==הערות שוליים==

קטגוריה:מאמני כדורגל ישראלים
קטגוריה:מאמני בני סכנין
קטגוריה:מאמני הפועל מרמורק
קטגוריה:מאמני הפועל נוף הגליל
קטגוריה:מאמני עירוני טבריה
קטגוריה:מאמני הפועל רעננה
קטגוריה:מאמני עירוני נשר
קטגוריה:מאמני הפועל עפולה
קטגוריה:ישראלים שנולדו ב-1982
Stupid (שיר של אשניקו)

Stupid (בעברית: טיפש) הוא שיר של הראפרית האמריקאית אשניקו מהמיני-אלבום השלישי שלה, Hi It's Me, שיצא דרך דיגיטל פיקניק / פרלפון רקורדס ב-12 ביולי 2019. השיר נכתב על ידי אשניקו, הראפר האמריקאי יאנג בייבי טייט, שאף משתתף בשיר, ואוסקר שלר, והופק על ידי האחרון. השיר נעשה פופולרי באפליקציית שיתוף הווידאו טיקטוק, כאשר סלבריטאים שונים כמו מיילי סיירוס וקודי סימפסון רקדו לשיר.<ref></ref>

== פופולריות ==
מאז ספטמבר 2019 שימש השיר בלמעלה מ-400,000 סרטונים בטיקטוק, וצבר למעלה מ-92 מיליון השמעות בספוטיפיי בלבד.<ref></ref> מיילי סיירוס זכתה בלמעלה מ-2.3 מיליון לייקים כשעשתה ליפ סינק לשיר בסרטון טיקטוק עם קודי סימפסון.<ref name="Pitchfork"></ref> השיר הגיע לראש מצעד השירים מתחת להוט 100,<ref name="BU1"></ref> מצעד השירים מתחת ל-R&B\היפ הופ,<ref name="BU2"></ref> ומצעד ה-Spotify Viral 50.<ref name="Warner"></ref><ref></ref>

אשניקו הגיבה להצלחת השיר ברשת, וכתבה באינסטגרם, "מאז של-Stupid יש רגע קטן ומשונה בטיקטוק, אני חושבת שזה הוגן שאאלץ את כולכם לעזור לי לממש את חלומי להיות ויראלית".<ref></ref> כשנשאלה בראיון לבילבורד כיצד השיר זכה לפופולריות זו, הסבירה אשניקו, "המילים הן ישר לנקודה, בוטות וכנות".<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:סינגלים מ-2019
קטגוריה:שירי 2019
קטגוריה:שירי אשניקו
קטגוריה:שירים באנגלית
אוזנן החרמון

אוזנן החרמון (שם מדעי: Plecotus macrobullaris; מכונה גם אוזנן אלפיני) הוא מין של עטלף מהסוג אוזנן. הוא תואר לראשונה ב-1965 בידי החוקר הרוסי אלכסנדר קוזיאקין , שראה בו תת-מין של אוזנן חום ובהמשך ראו בו תת-מין של אוזנן אפור, אך ב-2002 הוחלט להפרידו למין עצמאי.

למרות כינויו הוא אינו חי רק בהרי האלפים ונפוץ במרכז ודרום אירופה, דרום-מערב אסיה וגם בישראל הוא מצוי בחרמון כשמו.

==תיאור==
האוזנן הוא עטלף באורך 46 עד 55 מילימטרים, אורך האמה 37 עד 46 מילימטרים, אורך הזנב 41 עד 53 מילימטרים ומשקלו 6 עד 10 גרם בממוצע. הוא בעל פרווה אפורה-כהה ובהירה יותר באזור הבטן, פנים אפורות-בהירות עם חוטם ורדרד ואוזניים ארוכות ורחבות איתם הוא מאזין לסביבתו. הלסתות לבנות והכנפיים והזנב בעלי קרום חום-אדמדם.

לא ידוע בוודאות איפה הוא מצוי אך הוא נצפה מדרום הפירנאים במערב, לאורך האלפים, האלפים הדינריים ומערבה בדרום אירופה דרך הבלקן, ביוון, כרתים, קורסיקה, בהרי הקווקז בארמניה וטורקיה ומזרחה עד צפון-מערב איראן וסוריה וכן בחרמון. הוא נפוץ עד גובה 2,800 מטרים, לרוב במישורים או באחו אלפיני. הוא רודף אחרי עשים, פרפרים וחרקים אחרים צמוד לצמחייה ובימים ישן תחת נקרות עצים או מבנים נטושים. בחורפים קרים יימצאו עד 50 אוזננים צמודים אחד לשני. מצב שימור העטלף ללא חשש.

== קישורים חיצוניים ==

== הערות שוליים ==

קטגוריה:טקסונים שתוארו בידי אלכסנדר קוזיאקין
קטגוריה:נשפוניים
קטגוריה:ארץ ישראל: נשפוניים
קטגוריה:שווייץ: יונקים
קטגוריה:אוסטריה: יונקים
קטגוריה:בעלי חיים בהרי האלפים
קטגוריה:בעלי חיים שתוארו ב-1965
נחש גופר פסיפי

נחש גופר פסיפי (שם מדעי: Pituophis catenifer) הוא מין של נחש מהסוג נחש גופר שבמשפחת הזעמניים החי במדבריות של דרום ארצות הברית. משמעות שמו המדעית היא: "נושא שרשראות", עקב דפוסי הרצועות דמויי-הטבעות שעל גבו.

נחש זה מזכיר במראהו את עכסן הערבות (Crotalus viridis), מה שעוזר לו להתחקות ולהתגונן מטורפים. ההבדל העיקרי בין שני הנחשים היא צורת הראש הצרה יותר של נחש הגופר והיעדר זנב מפוספס בשחור-לבן בקצהו.

אורך נחש גופר יכול להגיע ל-91 עד 213 סנטימטרים בממוצע. הוא משתלב עם הנוף החולי וצבעו צהוב-חיוור עם רצועות שחורות, כתומות או חומות בהירות לסירוגין לאורך הגוף והראש חום. הנחש אינו ארסי, אך בעל לסתות רחבות ושיניים חדות. הנחש חי בטבע 12 עד 13 שנים, אך בשביה נרשמו פרטים שחיו מעל 33 שנים.

נחש זה מתחבא במחילות ובין שיחים בחום היום והוא פעיל בשעות בין הערביים או בלילה הקרירים. הוא ניזון מטרף של מכרסמים, עופות קטנים ושאר זוחלים ולעיתים ייכנס לבריכות לציד צפרדעים. את טרפו הוא הורג באמצעות לחיצה חזקה בכוח שריריו.

הנחש עלול ליפול טרף לטורפים כמו עופות דורסים, קויוטים, סמוריים גדולים ועוד טורפים, ביניהם נחשים אחרים. להגנה הוא מתחקה לעכסן, מתנפח ומתכרבל בתנוחה המזכירה עכסן וגם מנפנף בזנבו שמזכיר "עכס". לרוב הטורפים עוזבים אותו לאחר חיקוי כזה.

==תת-מינים==
* Pituophis catenifer affinis
* Pituophis catenifer annectens
* Pituophis catenifer bimaris
* Pituophis catenifer catenifer
* Pituophis catenifer coronalis
* Pituophis catenifer deserticola
* Pituophis catenifer fulginatus
* Pituophis catenifer pumilis
* Pituophis catenifer sayi

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1835
קטגוריה:טקסונים שתוארו בידי אנרי מארי דוקרוטאי דה בלנוויל
קטגוריה:זעמניים
קטגוריה:ארצות הברית: זוחלים
קטגוריה:בעלי חיים מדבריים באמריקה הצפונית
קטגוריה:קליפורניה: בעלי חיים
טמיאס סיבירי

טמיאס סיבירי (שם מדעי: Eutamias sibiricus) הוא מין של מכרסם ממשפחת הסנאיים הקרוב לטמיאס ושייך לשבט המרמיטות. עם זאת הוא הופרד מהסוג לסוג עצמאי - Eutamias. טמיאס זה מצוי בטבע בצפון אירופה, רוסיה וסיביר וגם במזרח אסיה בסין ובקוריאה. זהו הטמיאס היחיד שאינו חי באמריקה הצפונית בטבע.

==תיאור==
הטמיאס הוא יונק קטן באורך של 18 עד 25 סנטימטרים, כאשר שליש מהאורך מרכיב הזנב הארוך ומשקלו הממוצע הוא 50 עד 150 גרם. ישנה דו-צורתיות זוויגית בין הזכרים הגדולים יותר לנקבות, אך המראה של הצעירים דומה מאוד לבוגרים למעט גודלם. הוא בעל פרווה כתומה-בהירה בעלת 5 פסים כהים ולבנים לסירוגין לאורך גבו עד הזנב. הטמיאסים אינם מאריכים ימים בטבע, לרוב 2 עד 5 שנים, אך בשבי נצפו פרטים שהגיעו לגיל 10 שנים.

הטמיאסים חיים במחילות בקרקע באזורים של חורש טבעי, יערות מחטניים שונים כמו הטייגה אך גם ביערות נשירים ובהרים שונים לאורך צפון ומזרח אסיה ובצפון אירופה, אך האדם הפיץ אותם כחיית מחמד לאורך פארקים רבים באירופה, בין השאר בבלגיה, צרפת, שווייץ, גרמניה, אוסטריה, הולנד ואיטליה. רבים מהטמיאסים המופצים הם מינים פולשים שברחו כשבעליהם לא רצו בהם או שנמלטו מהשבי.

הטמיאסים הם אוכלי כל המחבבים בעיקר אגוזים וזרעי אורנים הנפוצים בסביבתם. בנוסף הם יאכלו מיני זרעים שונים, שורשים, פירות, דגנים, פטריות, רכיכות, חרקים, ביצים, גוזלים וזוחלים קטנים ואף נבלות. הם עצמם עלולים להיטרף בידי דורסי יום, שועלים, סמורים, ינשופיים וחתולים. הטמיאסים הם בעלי חושים דרוכים ובמקרה של איום פרוותם עוזרת לטשטש את סביבתם והם יכולים לרוץ במהירות למאורתם.

הטמיאסים מתרבים באזור אפריל, כשהם קמים מתרדמת החורף והם מתרבים רק פעם או פעמיים בשנה. הנקבות ממליטות לאחר 32 יום של היריון 3 עד 8 גורים המתבגרים תוך 7 עד 8 שבועות. שני הזוויגים מגיעים לבגרות מינית תוך 9 חודשים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סנאיי קרקע
קטגוריה:סיביר: יונקים
קטגוריה:יונקים יחידים בסוגם
קטגוריה:בעלי חיים בטייגה
קיפראס פטראוסקאס

קיפראס פטראוסקאס (בליטאית: Kipras Petrauskas; 23 בנובמבר 1885 – 17 בינואר 1968) היה זמר טנור אופראי ליטאי, פרופסור, חבר האגודה הליטאית לאמנים וחסיד אומות העולם.<ref>A. Pocius. Kipras Petrauskas. Kelias į dainos meno viršūnes. 1985 m. Kaunas</ref><ref></ref><ref></ref>
== קורותיו ==
קיפראס פטראוסקאס סיים לימודים בקונסרבטוריון של סנקט פטרבורג בשנת 1911 ובאותה שנה החל לשיר בתיאטרון בולשוי במוסקבה. בהמשך של אותה שנה הוא נכלל בצוות של תיאטרון מרינסקי ושר על במת תיאטרון זה עד לשנת 1920. באותה שנה הוא חזר לליטא העצמאית ולקח חלק בפעיל בהקמת תיאטרון האופרה והבלט בקובנו. בשנות ה-20 הוא ערך הופעות רבות באירופה והקליט תקליטים בגרמניה ובאנגליה.

=== מעשה ההצלה ===
בשנת 1942 הוא ואשתו הסתירו תינוקת יהודייה, דנה פומרנץ, בתו של הכנר יליד ליטא, דניאל פומרנץ. כדי להגן על הילדה טוב יותר, עזב עם אשתו ושלושת ילדיהם את העיר ועברו תחילה לכפר ליטאי, ואחר כך לאוסטריה ומשם לגרמניה. בשנת 1947 הם חזרו לליטא. בזמן זה בני הזוג התייחסו לפומרנץ כבתם. בליטא מצאו את הוריה והחזירו אותה אליהם.

בתקופת ליטא הסובייטית לימד פטראוסקאס שירה בוילנה. בשנת 1950 זכה בתואר אמן העם ובשנת 1951 הוענק לו פרס ברית המועצות. כמו כן קיבל מספר עיטורים סובייטים, זאת בנוסף לעיטורים שהוענקו לו בתקופת ליטא העצמאית.
על תלמידיו נמנה השחקן והזמר אינו טופר.

הוא היה נשוי לאלנה ז'לינקוויצ'יטא-פטראוסקינה, שחקנית ומשוררת.<ref></ref> 

בשנת 1999 הוכרו על ידי יד ושם פטראוסקאס ואשתו כחסידי אומות העולם.

== גלריה ==
<gallery>
קובץ:Kipras Petrauskas ir Mikas Petrauskas.jpg|קיפראס פטראוסקאס עם אחיו מיקאס פטראוסקאס בשנות השלושים
קובץ:Kipras Petrauskas 2.jpg|פטראוסקאס באופרה
</gallery>

==קישורים חיצוניים==

* [https://www.vilna.co.il/%d7%94%d7%99%d7%a1%d7%98%d7%95%d7%a8%d7%99%d7%94-%d7%95%d7%9e%d7%95%d7%a8%d7%a9%d7%aa/huo/%d7%a7%d7%99%d7%a4%d7%a8%d7%90%d7%a1-%d7%a4%d7%98%d7%a8%d7%90%d7%95%d7%a1%d7%a7%d7%90%d7%a1/ קיפראס פטראוסקאס], באתר ארגון יוצאי העיר וילנה והסביבה בישראל

== הערות שוליים ==

קטגוריה:זמרי טנור
קטגוריה:ליטאים חסידי אומות העולם
קטגוריה:וילנה: אישים
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:ילידי 1885
קטגוריה:נפטרים ב-1968
צפע ראסל סיאמי

צפע ראסל סיאמי (שם מדעי: Daboia siamensis) הוא מין של נחש ארסי ממשפחת הצפעיים, שהוא קרובו של צפע הודי ובמשך שנים נחשב לתת-מין שלו, אך הוא הופרד למין עצמאי עקב מספר הבדלים, בייחוד בצבע ובמבנה הרצועות.

== מאפיינים ==
צפע זה מצוי בטבע בדרום-מזרח אסיה (מצוי במיאנמר, קמבודיה, לאוס, תאילנד ובחלק מאיי אינדונזיה), דרום סין (במחוזות גואנגשי וגואנגדונג) ובטאיוואן. ייתכן שמצוי גם בווייטנאם ובסומטרה. הוא דומה מאוד לצפע הודי, אך בעל צבע אפור או אפור-זית ולעיתים כתום, עם רצועות שחורות שמצידיהם ישנם נקודות שחורות שאינם מופיעות אצל צפע הודי. נחש זה מגיע לאורך 1.5 מטר ולעיתים עד 3 מטרים.

לרוב הוא יימצא נח מתחת לעשבים או סלעים ללא פעילות. הוא פעיל בעיקר בלילה, אז הוא מחפש מכרסמים, עופות, צפרדעים וטרף דומה. הארס משמש בעיקר להרוג את טרפו, מה שנגרם בקלות רבה לטרף קטן.

==ארס==
בדומה לקרובו ההודי זהו צפע קטלני בעל ארס שיכול להרוג בקלות, תוך פגיעה בדם, בכליות ויכול לגרום לאלח דם, דימום נמרץ ונזק למוח וללב. ללא הצלה אדם ימות מהר מאוד מהכשה של צפע ראסל, מאחר שהוא מזריק ארס רב בכל הכשה.

בתאילנד חברה בשם "Russell's Viper Antivenin" מייצרת נסיוב נגד ארס בידי הצלב האדום התאילנדי (Thai Red Cross) מנחשי צפע ראסל סיאמים, כדי להציל אנשים שהוכשו מהנחש.

==קישורים חיצוניים==

==הערות שוליים==

קטגוריה:טקסונים שתוארו בידי מלקולם ארתור סמית
קטגוריה:צפעונים
קטגוריה:תאילנד: זוחלים
קטגוריה:בעלי חיים שתוארו ב-1917
דאבויה

דאבויה (שם מדעי: Daboia) הוא סוג של נחשים ממשפחת הצפעיים בעלי ארס קטלני ביותר, החיים בטבע בדרום אסיה ובדרום-מזרח אסיה. סוג זה הוגדר ב-1842 בידי החוקר הבריטי ג'ון אדוארד גריי, אשר הגדיר בו מין בודד - צפע הודי (Daboia russelii). בהמשך הופרד אחד התת-מינים של הצפע למין נפרד - צפע ראסל סיאמי (Daboia siamensis).

מיני הסוג בינוניים בגודלם (באורך של 80 עד 150 סנטימטרים ולעיתים עד 3 מטרים) ובעלי רצועות מעוינות שחורות בולטות לאורך הגוף שצבעו כתום-צהוב עד אפור-זית. הם בעלי ראשים גדולים ובלוטות ארס גדולות מאחורי ראשם. אלו נחשים אגרסיביים ביותר היכולים להכות במהירות גבוהה, תוך לחיצה של ארס רב למקום ההכשה. בכל שנה ישנם מאות מקרי מוות בהודו ורחבי אסיה מנחשים אלה, אף שישנו נסיוב שיכול להציל אם ניתן בזמן.

==מינים==
* צפע הודי (Daboia russelii)
* צפע ראסל סיאמי (Daboia siamensis)

חלק מהחוקרים מקשרים לסוג מינים נוספים כמו צפע מצוי או צפע מדברי (השייך כיום לסוג צפע גדול).

==קישורים חיצוניים==

קטגוריה:בעלי חיים שתוארו ב-1842
קטגוריה:טקסונים שתוארו בידי ג'ון אדוארד גריי
קטגוריה:צפעונים
פולו מוגובאני

פולו מוגובאני (באנגלית: Fulu Mugovhani; נולדה ב-7 בספטמבר 1990) היא שחקנית דרום אפריקאית. ב-2016 היא זכתה בפרס עבור השחקנית הטובה ביותר בפרסי האקדמיה האפריקאית לקולנוע.

==ביוגרפיה==
מוגובאני נולדה בעיירה תוהויאנדו בפרובינציית לימפופו של דרום אפריקה. היא למדה תיאטרון מוזיקלי באוניברסיטת צוואנה לטכנולוגיה, שם אביה לימד, וסיימה את לימודיה בשנת 2011. היא נישאה לבחירת ליבה, טימי מודיבדי, שעובד כדי ג'יי וכמפיק מוזיקלי, ביוני 2018.

==קריירה==
בשנת 2012, מוגובאני הצטרפה להפקה בינלאומית של המחזמר מלך האריות על ידי דיסנילנד הונג קונג בדמות של נלה, ולצורך המופע גרה בהונג קונג לשנה וחצי. בשנת 2013, היא שיחקה בפעם הראשונה בטלוויזיה במיני-סדרה Remix, וגם שיחקה באופרת הסבון Scandal!.

בשנת 2015, מוגובאני כיכבה כדמות הראשית בסרט איינדה בבימוי שרה בלצ'ר. בגין תפקיד זה זכתה לתהילה רבה ובעיקרה זכייה בפרסי האקדמיה האפריקאית לקולנוע בקטגוריית השחקנית הטובה ביותר. בנוסף היא זכתה בפרס קרן הזהב של פרסי דרום אפריקה בקולנוע ובטלוויזיה בקטגוריית שחקנית הקולנוע הטובה ביותר וכן בפסטיבל סרטי אפריקה הבינלאומי בקטגוריית השחקנית הטובה ביותר. בטקס פרסי הקהל לקולנוע "אפריקה מג'יק" היא הייתה מועמדת בקטגוריית השחקנית הטובה ביותר בדרמה, אך לא זכתה.

בשנת 2017, מוגובאני שיחקה באופרת הסבון Isidingo, של רשת SABC3, בתפקיד חוזר. בנוסף, באותה השנה, היא כיכבה בתפקיד ראשי באופרת הסבון Ring of Lies בדמות של רנדאני שממרה את פי אביה המסורתי כדי להגשים את חלומה להיות מתאגרפת. בשנת 2020, לאחר הפסקה של שנה, היא כיכבה בסדרה Still Breathing, בו גילמה בפעם הראשונה אמא, ובסרט הקומדיה הדרום אפריקאי Seriously Single.

מוגובאני אומרת שיש הבדל בין להופיע בתיאטרון ובקולנוע, כאשר יש צורך בשליטה שונה על עוצמת הקול, מה שהביא לאתגר במעבר מתיאטרון לקולנוע והקשה עליה לאחר המעבר למצוא עבודה בתיאטרון.

==פילמוגרפיה==
* Remix (2013)
* Scandal! (2013)
* איינדה (2015)
* The Lucky Specials (2017)
* Isidingo (2017)
* Ring of Lies (2017)
* Still Breathing (2020)
* Seriously Single (2020)

==פרסים==
* 2016 – זכייה בפרסי האקדמיה האפריקאית לקולנוע בקטגוריית השחקנית הטובה ביותר.
* 2016 – זכייה בפרסי דרום אפריקה בקולנוע ובטלוויזיה בקטגוריית שחקנית הקולנוע הטובה ביותר.
* 2016 – זכייה בפסטיבל סרטי אפריקה הבינלאומי בקטגוריית השחקנית הטובה ביותר.
* 2016 – מועמדת לפרסי הקהל לקולנוע "אפריקה מג'יק" בקטגוריית השחקנית הטובה ביותר בדרמה.

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה דרום אפריקאיות
קטגוריה:ילידות 1990
משולם אליעזר לייפר

הרב משולם אליעזר לייפר (נולד ב-23 בינואר 1979) הוא האדמו"ר הרביעי והנוכחי מחסידות פיטסבורג.

==ביוגרפיה==

נולד בארצות הברית ב-23 בינואר 1979 לרבי מרדכי ישכר בער לייפר, האדמו"ר השלישי מפיטסבורג, ולמרים אביבה.

בשנת ה'תשמ"ג עלה לארץ עם הוריו. תחילה התגוררו בקריית יערים. בה'תשמ"ז 1987, עברו לגור באשדוד, שם למד בתלמוד תורה בעלז. בנעוריו למד בישיבות חוג חתם סופר, גאון יעקב, דאראג, ונזר התורה.

באב ה'תשנ"ט נישא לבתו של הרב שלמה גשטטנר, מנישואין אילו נולד בנו הבכור, יקותיאל יהודה. לאחר שהתגרש, התחתן שנית עם בתו של רבי ניסן רוזנבוים, האדמו"ר מקרעטשניף-ירושלים.

רבי משולם שימש כעורך תורני במכון "יד איתמר" להוצאת ספרי חסידות פיטסבורג, במסגרת זו ערך והוציא לאור את ספרי אביו וסבו, נודע גם כלמדן ובקי גם בספרי המוסר של גדולי ראשי הישיבות הליטאים, וכבעל חוש מוזיקלי.

לאורך השנים הקים ארגוני חסד למשפחות הקהילה. בשנת ה'תשע"ב, מינהו אביו לראש ישיבת פיטסבורג, וכן הורה לו למסור שיעורים בפרקי אבות ובאור החיים, לקהל לומדים מגוון מכלל האוכלוסייה.

לאחר פטירת אביו בי"ז בתשרי ה'תשפ"א מונה על פי צוואתו, למלא את מקומו כאדמו"ר מפיטסבורג.

== משפחתו ==
* בנו, יקותיאל יהודה, נשוי לבת האדמו"ר רבי משה יעקב הורוביץ מספינקא מונסי, חתן האדמו"ר רבי שמואל יעקב קאהן מתולדות אברהם יצחק.
* בנו, הרב זוסיא, נשוי לבת האדמו"ר רבי ישראל קאפף מלעלוב ברנוביץ'.
* בתו, נשואה ליחזקאל ארנסטר, נכד הרב אליעזר ארנסטר רב קרית מאור חיים צפת.
* בתו, מאורסת לאהרן, בן הרב יונה זאב ויינברג.

==קישורים חיצוניים==

* [https://www.bhol.co.il/news/1143655 פרופיל לדמותו], בחדרי חרדים

==הערות שוליים==

משולם אליעזר
קטגוריה:אשדוד: אדמו"רים
קטגוריה:ישראלים ילידי ארצות הברית
קטגוריה:עולים בשנות ה-1980
משולם
קטגוריה:ישראלים שנולדו ב-1979
ליאוניד רוגוזוב

ליאוניד איבנוביץ׳ רוגוזוב (ברוסית: Леони́д Ива́нович Ро́гозов; 14 במרץ 1934 – 21 בספטמבר 2000) היה רופא כירורג, שיצא לאנטארקטיקה עם המשלחת הסובייטית השישית (1960–1961). בהיותו איש הרפואה היחיד ובמהלך השהייה בתחנת המחקר הוא פיתח דלקת התוספתן אשר הובילה את רוגוזוב לבצע ניתוח עצמי להסרת התוספתן על מנת להציל את חייו שלו.

==חייו==
ליאוניד רוגוזוב נולד במזרח סיביר. אביו נהרג במלחמת העולם השנייה בשנת 1943.
בשנת 1953 סיים רוגוזוב את לימודיו בבית ספר תיכון והתקבל להתמחות במכון לרפואת ילדים בסנט פטרסבורג. לאחר שסיים את ההתמחות בשנת 1959 כרופא כללי, החל הכשרה קלינית להתמחות בכירורגיה. בספטמבר 1960, בגיל 26 קטע את הכשרתו, והצטרף כרופא למשלחת הסובייטית השישית באנטארקטיקה.

==השירות באנטארקטיקה==
מספטמבר 1960 ועד אוקטובר 1962 שירת רוגוזוב באנטארקטיקה, בתפקידו כרופא היחיד בצוות של שלוש עשרה חוקרים בתחנת נובולזרבסקאיה, שהוקמה בינואר 1961.

בבוקר 29 באפריל 1961 חווה רוגוזוב חולשה כללית, בחילות וחום, ומאוחר יותר כאבים בחלק הימני התחתון של בטנו. אף אחד מהטיפולים המקובלים האפשריים לא עזר. עד 30 באפריל מצבו החמיר. "מירני", תחנת המחקר הסובייטית הקרובה ביותר, הייתה יותר מ -1,600 ק"מ מנובולזארבסקאיה. בתחנות המחקר של מדינות אחרות לא היה מטוס זמין ובכל מקרה תנאי סופת שלגים קשים מנעו נחיתת מטוסים. לרוגוזוב לא הייתה ברירה אלא לבצע בעצמו ניתוח.

הפעולה החלה בשעה 02:00 שעון מקומי ב -1 במאי בעזרת נהג ומטאורולוג, שסיפק לו כלי ניתוח והחזיקו במראה כדי שרוגוזוב יוכל לצפות באזורים שלא נראים ישירות. רוגוזוב עשה שימוש בתמיסה של 0.5% נובוקאין להרדמה מקומית של דופן הבטן. רוגוזוב ביצע חתך של 10–12 ס"מ בדופן הבטן. על פי הדיווח שלו, נמצא כתם כהה בבסיס התוספתן, ורוגוזוב העריך שהוא יתפוצץ תוך יממה. חולשה כללית ובחילה התפתחו כ30–40 דקות לאחר תחילת הניתוח, כך שהיה צורך שוב ושוב בהפסקות למנוחה לאחר מכן. בסביבות השעה 04:00 הושלם הניתוח.

לאחר הניתוח חל שיפור הדרגתי בסימני הדלקת ובמצב הכללי של רוגוזוב. טמפרטורת הגוף חזרה לשגרה לאחר חמישה ימים, והתפרים הוסרו שבעה ימים לאחר הניתוח. רוגוזוב חזר לתפקידו הרגיל לאחר כשבועיים.

הניתוח העצמי הצית אז את דמיונו של הציבור הסובייטי. בשנת 1961 הוענק לו עיטור הדגל האדום של העמל.
האירוע הביא לשינוי מדיניות, ולאחר מכן נדרשו בדיקות בריאות נרחבות של אנשי צוות במסעות כאלה.

==שנים מאוחרות==
באוקטובר 1962 חזר רוגוזוב לסנט פטרסבורג והחל לעבוד על דוקטורט. בספטמבר 1966 פרסם עבודת דוקטורט בשם כריתה של הוושט לטיפול בסרטן הוושט. בהמשך עבד כרופא בבתי חולים שונים בסנט פטרסבורג. בין השנים 1986 ל-2000 שימש כראש מחלקת הכירורגיה של מכון המחקר בסנט פטרסבורג לריאות.

רוגוזוב נפטר בשנת 2000, בן 66, בסנט פטרסבורג, מסרטן ריאות.

==קישורים חיצוניים==
* 
* [https://www.thisamericanlife.org/613/ok-ill-do-it This American Life podcast episode]

קטגוריה:אנטארקטיקה: מגלי היבשת
קטגוריה:מקבלי עיטור הדגל האדום של העמל
קטגוריה:רופאים רוסים
קטגוריה:רוסים שנולדו ב-1934
קטגוריה:רוסים שנפטרו ב-2000
קטגוריה:פרשות רפואיות מפורסמות
קטגוריה:רוסים שנפטרו מסרטן הריאה
רוז כריסטיאן רפונדה

רוז כריסטיאן רפונדה (בצרפתית: Rose Christiane Raponda; נולדה ב-1964) היא פוליטיקאית גבונזית שכיהנה כראש ממשלת גבון מיולי 2020 עד ינואר 2023. רפונדה היא האישה הראשונה שכיהנה בתפקיד זה במדינתה. לפני כן כיהנה כראש העיר ליברוויל ולאחר מכן כשרת ההגנה של גבון מפברואר 2019 עד יולי 2020.

==ביוגרפיה==
רפונדה נולדה בליברוויל והיא נמנית עם הקבוצה האתנית מפונגווה . רפונדה בעלת תואר בכלכלה ובפיננסים מהמכון לכלכלה ופיננסים הגבונזי. כיהנה כמשנה לסמנכ"ל הדיון וסמנכ"ל הכלכלה בבנק הדיור. בחודש פברואר 2012, היא מתמנה לשרה לתקציב, לחשבונות ציבוריים ולשירות הציבורי בה היא מכהנת עד ינואר 2014.

בפברואר 2012 מונתה לתפקיד שרת האוצר והכלכלה. בינואר 2014 נבחרה רפונדה לתפקיד ראש העיר ליברוויל, כשהיא מייצגת את המפלגה הדמוקרטית הגבונזית. היא האישה הראשונה שכיהנה בתפקיד ראש עיר בגבון מאז שנת 1956. בשנת 2019 היא הפכה בנוסף גם לנשיאת ארגון הערים המאוחדות והממשלות המשותפות באפריקה .

ב-12 בפברואר 2019 מינה נשיא גבון, עלי בונגו, את רפונדה לשרת ההגנה של גבון, לאחר ניסיון ההפיכה הכושל . רפונדה החליפה בתפקיד את אתיין מסארד קבינדה מקאגה, חבר במשפחת בונגו, שכיהן בתפקיד משנת 2016.

ב-16 ביולי 2020, מונתה רפונדה לתפקיד ראש ממשלת גבון, לאחר שראש הממשלה הקודם, ז'וליין נקוגה בקאלה, פרש מתפקידו. רפונדה היא האישה הראשונה שמכהנת בתפקיד זה. מינויה מהווה את החלפת הממשל הרביעית שמבצע הנשיא מאז ניסיון ההפיכה הכושל. מינויה של רפונדה התבצע במהלך משברים בריאותיים וכלכליים, על רקע התפרצות נגיף הקורונה וקריסת מחירי הנפט, אחד מהמשאבים העיקריים במדינה.<ref></ref>

ב-9 בינואר 2023, מונתה רפונדה לסגנית נשיא גבון, והוחלפה בתפקידה כראשת הממשלה על ידי אלין קלוד בילי בי נזה.<ref></ref>

==קישורים חיצוניים==

* [https://northafricapost.com/42496-gabon-a-woman-appointed-prime-minister-a-premiere.html Gabon: A woman appointed Prime Minister, a première], באתר northafricapost

==הערות שוליים==

קטגוריה:פוליטיקאיות גבונזיות
קטגוריה:נשים בראשות ממשלה
קטגוריה:ראשי ממשלות
קטגוריה:שרות הגנה
קטגוריה:נשים בראשות עירייה
קטגוריה:ילידות 1964
קטגוריה:ילידי 1964
תומאס ג'ונס בארקר

תומאס ג'ונס בארקר (באנגלית: Thomas Jones Barker; 1815 – 27 במרץ 1882) היה צייר היסטורי ודיוקנאות אנגלי.

== ביוגרפיה ==
נולד בבאת', בשנת 1815.<ref>Stephen L, Lee S (Ed). The Dictionary of National Biography, Vol. 1, 1921-22. Zuck D. Anaesthesia 56, 227-230, 2001.</ref> הוא היה בנו של הצייר תומאס בארקר ולמד בפריז אצל הוראס ורנה, בשנים 45–1835 הציג הרבה בסלון בפריז ובהמשך באקדמיה המלכותית. ככל הנראה בהשפעתו של ורנה, כמה מציוריו הצבאיים המוקדמים ביותר היו של סצינות ממלחמות נפוליאון, כולל הציור באקדמיה המלכותית שלו משנת 1853 "ולינגטון בסוברורן".

בחייו המאוחרים הוא נודע במיוחד כצייר צבאי, ותיעד את מלחמת צרפת-פרוסיה. לא ברור אם הוא היה עד ממקור ראשון למלחמת קרים, אך הוא הציג מספר ציורים המתארים מלחמה זו.<ref>Harrington, Peter, 'The Defence of Kars: Paintings by William Simpson and Thomas Jones Barker', Journal of the Society for Army Historical Research, Vol. LXIX, No. 277, Spring 1991, pp. 22–28.</ref>

אחד הציורים המפורסמים ביותר שלו משנות ה-50 של המאה ה-19 היה "ההצלה של לאקנאו" שהושלם בשנת 1859. התמונה, שהוצגה למלכה ויקטוריה במאי 1860, הכילה דיוקנאות רבים המבוססים על רישומים שצוירו על ידי האמן השוודי אגרון לונדגרן, שנסע להודו בשנת 1858.

יצירות משמעותיות אחרות של בארקר כוללות את "כלת המוות" (1840); "מפגש ולינגטון ובליכר" (1851); "ולינגטון חוצה את הפירנאים (1857); "השיבה דרך עמק המוות" (1876); "האלוף ויליאמס וצוותו עוזבים את קארס 28 בנובמבר 1855" (1857); ו"סוסי מלחמה ללא רוכבים לאחר קרב סדאן" (1873).

== גלריה ==

<gallery mode=packed heights=160>

File:Thomas Jones Barker - The Italian Tambourine Girl.jpg | מתופפת איטלקייה

File:Thomas Jones Barker - The Herd Boy.jpg | הרועה

File:Thomas Jones Barker - A successful hunt.jpg | צייד מוצלח

File:Mort du capitaine Nolan à la bataille de Balaklava.jpg | מותו של קפטן נולן

File:The Relief of Lucknow, 1857 by Thomas Jones Barker.jpg | ההצלה של לאקנאו
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:אמני מלחמה בריטים
קטגוריה:בריטים שנולדו ב-1815
קטגוריה:בריטים שנפטרו ב-1882
מוחמד עלי שאה קאג'אר

מוחמד עלי שאה קאג'אר (בפרסית: محمدعلی‌شاه قاجار; 21 ביוני 1872 – 5 באפריל 1925) היה השאה השישי ל ומלך על פרס מ-1907 ועד להדחתו לאחר כשנתיים וחצי בידי כוחות רפורמיסטים פרו-חוקה.

== ביוגרפיה ==
מוחמד עלי התנגד לחוקת 1906 שהביאה למונרכיה חוקתית אשר אושרה בידי אביו השאה ובעת עלה לשלטון פירק את הפרלמנט ואת החוקה מה שהחל מרידות רבות ברחבי איראן. מוחמד עלי פעל לפירוק ארגון המג'לס וחבריו שהיו תחת תמיכה בריטית ורוסית; שתי מעצמות שנלחמו על השפעתם בפרס. בשנת 1909 מיליציות פרו-חוקתיות התאגדו, התחמשו צעדו ברחבי טהראן והכניעו את השאה.

שנה אחר כך, השאה ביטל בשנית את החוקה ולחם במורדים במסגרת המהפכה החוקתית באיראן ולבסוף כאשר כבשו המורדים את טהראן בשנית אלו הדיחו את השאה ובנו של מוחמד עלי, אחמד, ירש את הכס הפרסי.

מאותה נקודה ועד להפיכה השושלתית של רזא ח'אן, המדינה הפרסית הייתה תחת השפעה כמעט מלאה של הכוחות הקולוניאלים רוסיה ובריטניה, אחמד שאה היה ברוב שלטונו חותמת גומי בשביל המעצמות. מוחמד ברח מאודסה אל סן רמו שם נפטר בשנת 1925. הוא ניסה לחזור לפרס בשנת 1911 ולהשיג את כוחו מחדש בהפיכה אך נכשל. עקב פירוק החוקה, מוחמד עלי זכור עד היום כסמל לדיקטטורה באיראן.

== לקריאה נוספת ==
<div class="mw-content-ltr">
* Shablovskaia, Alisa (2019). "Treacherous friends or disenchanted masters? Russian diplomacy and Muhammad 'Ali (Shah) Qajar, 1911-1912". British Journal of Middle Eastern Studies
</div>

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:מלכי פרס
קטגוריה:שליטי איראן
קטגוריה:מקבלי אות לגיון הכבוד
קטגוריה:מעוטרי מסדר אוסמניה
קטגוריה:מקבלי עיטור אנדריי הקדוש
קטגוריה:מקבלי עיטור אלכסנדר נבסקי (האימפריה הרוסית)
קטגוריה:ילידי 1872
קטגוריה:נפטרים ב-1925
מוזפר א-דין שאה קאג'אר

מוזפר א-דין שאה קאג'אר (בפרסית: مظفرالدین شاه قاجار; 23 במרץ 1853 – 3 בינואר 1907) היה השאה החמישי של פרס (איראן) מתוך השושלת הקאג'ארית, מאז הרצחו של אביו נאסר א-דין שאה בשנת 1896 ועד למותו שלו בשנת 1907.

== ביוגרפיה ==
נולד לשלטון אביו נאסר, מוזפר הוכרז בצעירותו כיורש העצר וכאשר הגיע לבגרות הפך למושל של הפרובינציות הצפוניות (אזרבייג'ן האיראנית). יחסיו הרעועים עם אביו הביאו להרחקתו ממעשיות השלטון ומחצר המלוכה וכאשר עלה לכוח לאחר רצח אביו בשנת 1896 לא ידע כיצד לנהל את המדינה.

עקב משבר כלכלי קשה בפרס, המדינה הפכה למחויבת לשתי האימפריות הבריטית והרוסית, שתיהן למעשה רצו לכבוש אותה כנהוג בעידן הקולוניאליזם. למען סגירת החובות מופזר נתן לבריטים זכויות מרביות על כל מרכזי הנפט של פרס אשר התגלו בשנת 1901. בשנת 1906 השאה פעל להעביר חוקה חדשה ומודרנית. לאחר כ-40 יום מאז הקמת החוקה החדשה הוא נפטר מהתקף לב. בנו, מוחמד עלי עלה לשלטון ופירק את החוקה, מה שהביא להדחתו לאחר כשנתיים בלבד בשלטון ולהחלשות פרס בשליטתה העצמית אל מול הכוחות הקולוניאלים שרצו כאמור לכבוש אותה.

כיום מופזר זכור כרפורמיסט בעל כוונות לקרב את פרס אל המערב אך חסר היכולת להגשים את הרפורמות הללו, מה שכמעט עלה לפרס בעצמאותה. השאה נודע גם באהבתו אל הקולנוע אשר החל להיבנות באירופה ובאמריקה.

== קישורים חיצוניים ==

* 

קטגוריה:מלכי פרס
קטגוריה:שליטי איראן
קטגוריה:ילידי 1853
קטגוריה:נפטרים ב-1907
קובאטבק בורונוב

קובאטבק בורונוב (בקירגיזית: Кубатбек Айылчиевич Боронов, Kubatbek Ayılçiyeviç Boronov; נולד ב-15 בדצמבר 1964) הוא מדינאי קירגיזי, שכיהן כראש ממשלת קירגיזסטן החל מ-17 ביוני עד 10 באוקטובר 2020. בין השנים 2011 עד 2018 כיהן כשר למצבי חירום ומאפריל 2018 כיהן כסגן ראשון של ראש הממשלה.ככל הנראה עקב לחץ מהמחאות הקירגיזסטן המתמשכות ב-2020, התפטר בורונוב מתפקידו כראש ממשלה, תוך ציון סגן הפרלמנט מיקטיבק עבדילדייב כיושב ראש הממשלה. ב-9 באוקטובר, הנשיא סורונביי ג'נבקוב קיבל את התפטרותו של בורונוב.
==קישורים חיצוניים==

קטגוריה:ראשי ממשלת קירגיזסטן
קטגוריה:פוליטיקאים קירגיזים
קטגוריה:ילידי 1964
קטגוריה:קירגיזים שנולדו במאה ה-20